اسلام آباد (اے پی پی) وزیراعظم نا خصوصی کمکار ڈاکٹر ثانیہ نشتر پارینے کہ ضلع دیر بالا ٹی اولیکو احساس نشوونما ہند ءِ جوڑ کننگانے۔ لمہ و پوسکن ودی مروک آ چناتے سٹنٹنگ آن بچفنگ کن دیر بالا ٹی پگہ 6 نشوونما ہند آتے ملنگک وخت اس کہ مچ آ ملک انا 9 ضلع غاتیٹی جم وڑاٹ 32 ہند جوڑ کننگ انگ ءِ۔ وزیراعظم زوت داپروگرام نا باقاعدہ بناءِ کیک۔ ہر احساس نشوونما ہند آ احساس نا صارف زالبول و اوفتا چناتے بھاز انگا آسراتی تے فراوان کننگک۔ چیدہ آسراتی تیٹی صارف آتا اندراج، طبی معائنہ، آگاہی نشست، جان جوڑ غذا و مندرج صارف آتا جان جوڑی و نشوونما ناخیالداری پین پین اوار ءُ۔ صارف آتے نغد نشوونما وظیفہ نا آسراتی فراوان کننگ کن ہرنشوونما ہند آ اے ٹی ایم مشین ہم خلنگ انگ ءِ۔
